جمهور باشقانی رجب طیب اردوغان مالازگیرد ظفری‌نین 949-جو ایلدؤنومو ایله باغلی کئچیریلن تدبیرلرده ایشتیراک ائتمک اوچون بیتلیس ویلایتی‌نین آهلات قصبه‌سینه گلیب.
مالازگیرد ظفری‌نین 949-جو ایلدؤنومو موناسیبتیله آهلات-دا تشکیل ائدیلن تدبیرلرده ایشتیراک ائتمک اوچون شهره گلن جمهور باشقانی اردوغان حیات یولداشی امینه اردوغان ایله بیرلیکده وان گؤلو ساحلیندکی پرزیدنت کمپلکسینی هاوا‌دان تدقیق ائدیب.
جمهور باشقانی رجب طیب اردوغان آهلات گنج‌لیک دوشرگه‌سی‌نین آچیلیش مراسیمینده ائتدیگی چیخیشدا دئییب:
"بو گون هم سلجوق‌لارین ایلک آددیم‌لارینی آتدیغی قبیریستانلیغین یئرلشدیگی بؤلگه اولان آهلات-‌داکی، هم ده صاباح آچیلیشینی ائدجییمیز مالازگیردکی کمپلکسی ایستیفاده‌یه وئرجییک. بو موناسیبتله بو گؤزل دوشرگه‌نین گنج‌لریمیز اوچون فایدا‌لی اولاجاغینا اومید ائدیرم. هم ایچ ایشلر ناظرلیگینه، هم ده فعالیتینی داوام ائتدیره‌جک گنج‌لر و ایدمان ناظیرلیگینه اوغورلار آرزولاییرام".
آچیلیش مراسیمیندن سونرا پرزیدنت اردوغان موشاییتیندکی‌لرله بیرلیکده گنج‌لر دوشرگه‌سینی گزیب.
آچیلیش مراسیمینه باشقان یاردیمجیسی فواد اوقتای، تورکیه بؤیوک میللت مجلیسی‌نین صدری مصطفی شئنتوپ و میللیتچی حرکت پارتیسی نین صدری دؤولت باخچالی دا قاتیلیب.
پرزیدنت اردوغان داها سونرا آهلات‌داکی سلجوق‌لو قبیریستان‌لیغینا باش چکیب.
